text: Трите най-добри технологии в камерите на смартфоните Huawei ⋆ Digital.bg
  Технологиите за камерите на смартфоните се развиха много през последните десет години. Промениха се всички аспекти на камерите – сензорите, обектите, добави се нов софтуер, изкуствен интелект и още много. Смартфоните изместиха домашните фотоапарати и качеството на снимките им става все по-добро, отбелязва GizChina.
  Възможностите на камерите на смартфоните стават все по-впечатляващи. Това позволява на много повече хора да експериментират с фотографията и да създават снимки и видео, които преди бяха достъпни само за професионалисти. Създаването на красиви кадри вече е възможно само със смартфон и малко творчество.
  Една от основните причини за това са огромните усилия, които производителите полагат, за да развиват технологиите на камерите. Huawei е сред компаниите, които превърнаха смартфон фотографията в един от основните си акценти. Тя разработва множество технологии. Ето три от тях, които са сред най-важните.
  Системата с камери на Huawei
  Едно от големите предимства на камерите на смартфоните е, че разполагат с по няколко модула. Те могат да работят заедно и да се допълват, за да създават много по-интересни кадри. Huawei P50 например има система, която да комбинира изображения от два модула за основни карти и за суперзуум. Това позволява да се постигат по-добри и впечатляващи резултати от камерите на телефона, докато същевременно се запазват неговите тънки и компактни размери.
  Специалните лещи в обективите
  Повечето смартфони все още използват пластмасови лещи за обективите на камерите си. Huawei беше първата компания, която внедри стъклени лещи в обективите на смартфоните си. След това компанията въведе и технология за прогресивни лещи. Чрез тях камерата може да се фокусира върху обекти по-добре на различни разстояния без изкривявания. Подобрено е и превеждането на светлината през лещите.
  Този тип лещи по-ефективно намаляват изкривяването на изображението и подобряват цялостното качество на картината. Технологията е доста ефективна, затова бързо беше адаптирана и приложена от други производители.
  Перископските лещи
  Много е трудно да се внедри добра телефото система в смартфон. Причината е най-вече ограниченото пространство. Huawei беше сред водещите компании, които развиха перископската телефото система. Това означава, че лещите за оптично увеличение са разположени хоризонтално. При P30 Pro например оптична призма обръща светлината на 90 градуса и позволява тя да премине през суперзуум обектив за 5-кратно увеличение.
  При P40 Pro беше въведена обновена система, която доведе първия в индустрията 100-кратен бинокулярен зуум, който поддържа 3-кратен оптичен зуум за средни и дълги дистанции и 10-кратно увеличение за дълги дистанции.
  Най-новият Huawei 50 идва и с 64МР перископна телефотокамера. Тя поддържа 3.5х оптично увеличение, но заради специална оптика ефектът е като за 10х увеличение.